Atenționare de călătorie: Trafic aglomerat la frontiera cu Bulgaria, în special la podul Giurgiu-Ruse
Ministerul Afacerilor Externe informează cetățenii români care intenționează să călătorească în Bulgaria sau să tranziteze acest teritoriu către Grecia sau Turcia că, de joi până duminică, este posibil să fie înregistrați timpi crescuți de așteptare la trecerea prin punctele bulgare de frontieră, cu precădere la tranzitarea podului Giurgiu-Ruse, precizează news.ro.